Kopnena vojska Bosne i Hercegovine
Kopnena vojska Bosne i Hercegovine je najveći vid Oružanih snaga Bosne i Hercegovine. Sjedište kopnene vojske je u Sarajevu. Kopnena vojska se sastoji od četiri brigade koje su multinacionalnog karaktera, te bataljona koji su, izuzev 3 pješadijska puka, također svi multinacionalnog karaktera. Procenat zastupljenosti pripadnika tri Ustavom BiH predviđena konstitutivna naroda kao i naroda iz reda "ostalih" zasnovan je na osnovu zadnjeg popisa stavništva u BiH (2013. g.) i primjenjuje se identično na svaku brigadu i bataljon bez obzira na položaj i sjedište brigada odnosno bataljona, izuzev 3 ranije pomenuta puka. Brigade Kopnene vojske BiH su: 4. pješadijska brigada (Čapljina), 5. pješadijska brigada (Baza Orao Tuzla), 6. pješadijska brigada (Kozara Banja Luka), Brigada za taktičku podršku (Sarajevo). Iako se u sastavu OSBiH nalaze "administrativne" komande ili tzv. pukovi, koji baštine tradicije ratnih vojski u Bosni i Hercegovini, oni nemaju nikakvu operativnu funkciju i bave se isključivo obilježavanjem značajnih datuma iz historije bivših vojski u Bosni i Hercegovini. Komandanti i personal pukova su pod komandom komandanta najbliže brigade.